Sampun tamtu kemawon manawi kula botên nayogyani badhe dadosipun karajan Jawi dumados guprêmèn satunggal, ewadene saupami pamanggih wau kasingkirakên rumiyin dening punika nama pamanggihing pêrsun, botên wontên pakèwêdipun, nanging kula lajêng gadhah panuwun dhatêng pamarentah supados prakawis punika kasuwunakên rêmbagipun para nata rumiyin, mupung panggalihanipun pamarentah dèrèng gumathok. Amargi manawi panuwunipun rêmbag dhatêng para nata wau ngêntosi bilih kaparêngipun pamarentah sampun gumathok, kula kuwatos bilih pamrayoginipun para nata botên badhe wontên dayanipun, manawi makatên saèstu owêl sangêt, sarta kula kuwatos bokmanawi lajêng nuwuhakên raos-rumaos, [rao...]